OpenLLM-France/wikimedia huggingface dataset:
# Na Moltona

Na Moltona és un illot del litoral mallorquí situat davant la platja d'el Carbó. És una illa de relleu suau, sense gaires accidents geogràfics, de litologia calcoarenítica quaternària i miocènica, d'uns 300 metres de diàmetre. La costa és de roques i només hi ha una petita platgeta al nord-est de l'illa. Al costat de l'illa s'hi troben l'illot gros de na Moltona i l'illot petit de na Moltona.
Aquesta illa destaca per guardar restes talaiòtiques.

## Flora

A la part est de l'illa s'hi troba una màquia litoral d'ullastre, llentiscle, aladern i savina, i hi destaca el creixement de ceba marina (Urginea maritima). Però la part oest és més àrida i només hi creix llistó.

## Fauna

Tot i les petites dimensions hi ha una població important de conills i d'una subespècie de sargantana balear (Podarcis lilfordi jordansi), només presents a les illes de na Moltona, de na Guardis i d'en Curt. Al sud de l'illa hi ha una zona de cria de gavines important.

## Referències

* ↑ «Na Moltona». Gran Enciclopèdia Catalana. Barcelona: Grup Enciclopèdia Catalana.
* ↑ Orta, Jaume. Història natural dels Països catalans / Espais naturals. Barcelona: Enciclopèdia catalana, 1984, p. 396. ISBN 84-7739-456-3.
* ↑ «Visor cartografia IDEIB». SITIBSA. [Consulta: 27 setembre 2018].
* ↑ Ayuso, V. M. G. «Los asentamientos humanos sobre los islotes costeros de Mallorca». Bolletí de la Societat Arqueològica Lul·liana: Revista d'estudis històrics, 38, 1981, pàg. 191-231.
* ↑ van den Berg, M. P. «2013 - Herpetological trips to the Balearic Islands (Spain)». L@CERTIDAE (Edició online), 3, 2014, pàg. 17-34.
# Psychoda trunculens

Psychoda trunculens és una espècie d'insecte dípter pertanyent a la família dels psicòdids.

## Descripció

* Les antenes tenen 14 artells.

## Distribució geogràfica

Es troba a les illes Filipines.

## Referències

* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Carrer del Carme

«Carrer del Carme» té aquests significats:
* Carrer del Carme (Barcelona)
* Carrer del Carme (Cornellà del Terri), via pública de Cornellà del Terri (el Pla de l'Estany)
* Carrer del Carme (Gelida)
* Carrer del Carme (Lleida)
* Carrer del Carme (Tàrrega), via pública de Tàrrega (Urgell)
* Carrer del Carme (Vilassar de Mar), carrer del municipi de Vilassar de Mar (el Maresme)
* Carrer Alt del Carme, carrer del municipi de Reus (Baix Camp)
# Frans Verbeeck

Frans Verbeeck (Langdorp, Aarschot, Brabant Flamenc, 13 de juny de 1941) va ser un ciclista belga, que fou professional entre 1963 i 1977, amb l'excepció del 1967 quan no va córrer en tot l'any. Durant aquests anys aconseguí més de 150 victòries, moltes d'elles en critèriums i altres curses d'un sol dia, sent els seus èxits esportius més destacats el Campionat de Bèlgica en ruta de 1973, la Fletxa Valona de 1974, l'Amstel Gold Race de 1971, l'Omloop Het Volk, el 1970 i 1972 i la Volta a Luxemburg de 1975 i 1976. A les grans voltes no destacà especialment, sent la 15a posició a la Volta a Espanya de 1965 la millor posició aconseguida en una d'elles.

## Palmarès

* 1969
** 1r al Gran Premi Jef Scherens
* 1970
** 1r de l'Omloop Het Volk
** 1r del Tour de l'Oise i vencedor d'una etapa
** 1r al Gran Premi Jef Scherens
** 1r a la Fletxa de Haspengouw
** Vencedor d'una etapa de la Volta a Bèlgica
** Vencedor d'una etapa de la Volta a Luxemburg
* 1971
** 1r a l'Amstel Gold Race
** 1r al Gran Premi Jef Scherens
** 1r al Gran Premi de Mònaco
** 1r del Premi d'Heist-op-den-Berg
** 1r al Gran Premi de Canes
** Vencedor de 2 etapes dels Quatre dies de Dunkerque
** Vencedor de 4 etapes de la Volta a Luxemburg i 1r de la classificació per punts
* 1972
** 1r de l'Omloop Het Volk
** 1r al Tour de l'Alt Var
** 1r al Gran Premi de Mònaco
** Vencedor de 3 etapes del Tour del Nord
** Vencedor de 2 etapes de la Volta a Bèlgica i 1r de la classificació per punts
** Vencedor d'una etapa del Critèrium del Dauphiné Libéré
* 1973
** Campió de Bèlgica en ruta
** 1r al Circuit de les Ardenes flamenques - Ichtegem
** 1r al Gran Premi Marcel Kint
** Vencedor d'una etapa de la Tirrena-Adriàtica
** Vencedor d'una etapa dels Quatre dies de Dunkerque
** Vencedor d'una etapa del Critèrium del Dauphiné Libéré
* 1974
** 1r a la Fletxa Valona
** 1r al Gran Premi de Valònia
** 1r a la Volta a Limburg
** Vencedor d'una etapa de la Volta a Bèlgica
** Vencedor d'una etapa de la Volta a Luxemburg
* 1975
** 1r de la Volta a Luxemburg i vencedor d'una etapa
** 1r al Gran Premi E3
* 1976
** 1r de la Volta a Luxemburg i vencedor de dues etapes
** 1r al Tour de l'Alt Var
** 1r al Grote Scheldeprijs
** 1r al Gran Premi Jef Scherens
** 1r al Gran Premi de Mònaco
** Vencedor d'una etepa del Tour del Mediterrani
* 1977
** 1r a la Fletxa Brabançona
** 1r a la Druivenkoers Overijse
** 1r del Premi d'Heist-op-den-Berg

### Resultats al Tour de França

* 1964. Abandona (9a etapa)
* 1972. 16è de la classificació general
* 1973. Abandona (13a etapa)

### Resultats a la Volta a Espanya

* 1965. 15è de la classificació general

## Enllaços externs

* Palmarès de Frans Verbeeck a memoire-du-cyclisme.eu (francès)
* Fitxa i biografia de Frans Verbeeck a museociclismo.it Arxivat 2016-03-03 a Wayback Machine. (italià)
# Sebaceoma

El sebaceoma (també conegut com a epitelioma sebaci i sebomatricoma) és una neoplàsia benigna de la pell que apareix com una pàpula groga o taronja.$^{:662}$

## Referències

* ↑ Consulta feta a Termcat. 2023
* ↑ James, William D.; Berger, Timothy G. Andrews' Diseases of the Skin: Clinical Dermatology. Saunders Elsevier, 2006. ISBN 0-7216-2921-0.

## Vegeu també

* Carcinoma sebaci
* Adenoma sebaci
# Sant Antoni de Castelló d'Empúries

Sant Antoni de Castelló d'Empúries és una capella de Castelló d'Empúries (Alt Empordà) protegida com a Bé Cultural d'Interès Local. Situada a la zona sud del Parc Natural dels Aiguamolls de l'Empordà, en un dels trencants del camí rural natural que porta a El Cortalet, i situada a la part posterior del Cortal d'Avinyó.

## Descripció

Petita capella aïllada d'una sola nau de planta rectangular, amb absis semicircular i coberta amb una teulada a dues vessants de teula àrab. A cada una de les façanes laterals té adossat un contrafort amb el coronament a una vessant rematat també amb teula àrab, a mode de prolongació de la teulada de l'edifici. La façana principal, amb les cantonades adovellades, presenta un gran portal d'arc de mig punt, també adovellat, d'accés a l'interior de l'edifici i un campanar d'espadanya d'un sol arc de mig punt, lleugerament apuntat, sense campana. A la clau del portal s'aprecia un petit escut amb el símbol d'una parra i, a la part superior del portal, hi ha una placa amb la inscripció: CAPILLA DE Sª ANTONIO PROPIEDAD DE Dª JOSEFA ORIOLA DE ORNOS.
Està dedicada a sant Antoni abat i té uns Goigs editats l'any 2000 escrits per Montserrat Vayreda i musicats per Pere Cortada.

## Història

La dovella clau amb el relleu de la parra és un símbol de la família Brossa.

## Referències

* 1 2 3 «Sant Antoni de Castelló d'Empúries». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 octubre 2017].
* ↑ «Goigs a sant Antoni dels Cortals». [Consulta: 2023].
# Wolfowitz

Wolfowitz és el nom dels següents personatges:
* Jacob Wolfowitz (1910-1981), matemàtic i estadístic estatunidenc, pare del següent
* Paul Wolfowitz (1943-), polític estatunidenc, fill de l'anterior
# Na Forbacha

Na Forbacha (en anglès Furbo o Furbogh) és un llogaret d'Irlanda, a la Gaeltacht de Cois Fharraige comtat de Galway, a la província de Connacht. Està situada a la costa entre Bearna i An Spidéal. L'irlandès és la llengua usada a l'escola, a l'església i als afers comunitaris. La xifra dels que parlen l'irlandè quotidianament és del 39%. Na Forbacha és la primera vila després de la ciutat de Galway el gaèlic irlandès és la llengua habitual, i la situació és més forta que a An Spidéal. Aquí s'hi troba la seu de l'Údarás na Gaeltachta.
Té un estil d'assentament típic Gaeltacht sense cap carrer del poble o centre, sinó que comprèn al voltant de catorze llogarets, la majoria dels quals van de nord a sud des del pantà fins a la platja. Tot i que l'assentament està a uns 12 km del centre de la ciutat de Galway ha mantingut el seu caràcter rural amb molt èxit en els últims anys a causa de la forta oposició de la població local al desenvolupament a gran escala. A causa de la seva proximitat a Galway i la pressió resultants dels promotors immobiliaris, les urbanitzacions generalment apliquen una clàusula de llengua irlandesa. Actualment els desenvolupaments d'habitatge tenen el requisit que més del 80% d'unitats habitacionals es reserven per a parlants d'irlandès.
L'acord consta de les següents townlands: Cnocán an Bhodaigh, an Straidhp, an tSaoirsin, Baile na hAbhann, na Poillíní, Doire Uachtair, Aill an Phréacháin, an Coisméig Mór, na Forbacha Garbha, Seanadh Fhréachóg, i Cnoc na Gréine.

## Referències

* ↑ Placenames Database of Ireland
* ↑ Údarás na Gaeltachta
# Psychoda mirabilis

Psychoda mirabilis és una espècie d'insecte dípter pertanyent a la família dels psicòdids, de Nova Guinea.

## Descripció

* El mascle fa 1,47-1,70 mm de llargària a les antenes, mentre que les ales li mesuren 1,85-2,30 de longitud i 0,95-1,17 d'amplada.
* La femella fa 1,30-1,40 mm de llargària a les antenes, mentre que les ales li mesuren 1,67-1,92 de longitud i 0,72-0,82 d'amplada.
* Les antenes presenten 16 segments.

## Referències

* 1 2 3 Quate, Laurence W.; Quate, Stella H. A monograph of Papuan Psychodidae, including Phlebotomus (Diptera) (pdf) (en anglès). 15, 1967, p. 1–216 (Pacific Insects Monograph).
* ↑ Myers, P.; Espinosa, R.; Parr, C. S.; Jones, T.; Hammond, G.S.; Dewey, T.A. «Psychoda mirabilis» (en anglès). Animal Diversity Web. University of Michigan.
# Casa Cirera (Cardedeu)

* Per a altres significats, vegeu «Casa Cirera (Sabadell)».
La Casa Cirera és una obra noucentista de Cardedeu (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres, alineat a dos carrers i a la Plaça Sant Joan. Està compost de planta baixa, pis i àtic. Coberta per terrassa i teulada a dues vessants en coronament de perfil curvilini. Les façanes són de composició asimètrica amb obertures de diferents tipologies i mides: finestres amb llinda plana, finestres amb arc de mig punt. Una gran tribuna a l'angle entre el carrer de Baix i la Plaça Sant Joan.

## Història

La Casa Cirera va sofrir dues reformes d'ençà 1926. L'any 1951 es reformà el segon pis, després la coberta.
L'any de construcció d'aquest edifici fou un any de gran activitat constructiva a la vila, seguint la tònica de creixement urbà que començà a principis de segle xx. Es construeix sobretot a la carretera de Caldes i es reformà la carretera vella de Llinars. L'espai urbà on està ubicada la Casa Cirera correspon al primer eixample de la vila. La plaça fou construïda l'any 1915, projectada per l'arquitectura municipal Raspall, després de l'enderrocament de la torre Lledó i altres cases que ocupaven l'espai que conforma la plaça.

## Referències

* 1 2 3 «Casa Cirera». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].
# Fractura de la base del crani

Una fractura basilar del crani o fractura de la base del crani és una fractura d'un os a la base de la crani. Aquesta fractura pot mostrar hematomes darrere de les orelles, els ulls, o sang darrere del timpà. Una fuita de líquid cefalorraquidi (LCR) es produeix en aproximadament el 20% dels casos i pot provocar fuites de líquid pel nas o l'orella. La meningitis és una complicació en aproximadament el 14% dels casos. Altres complicacions inclouen lesions d'un nervi cranial o dels vasos sanguinis.
Normalment requereixen un grau important de traumatisme. La ruptura és d'almenys un dels ossos següents: temporal, occipital, esfenoide, frontal o etmoide. Es divideixen en fractures de la fossa anterior, mitjana i fossa posterior. Sovint també es produeixen fractures facials. Normalment, el diagnòstic [acurat] es fa mitjançant tomografia computada.
El tractament es basa generalment en les lesions produïdes en les estructures del cap. Es pot fer una cirurgia per una fuita de LCR que no s'atura o per una lesió d'un vas sanguini o d'un nervi. Els antibiòtics preventius són d'ús poc clar. Es produeix en aproximadament el 12% de les persones amb un traumatisme cranioencefàlic sever.

## Referències

* 1 2 3 4 5 6 7 8 9 10 11 12 Baugnon, KL; Hudgins, PA «Skull base fractures and their complications». Neuroimaging Clinics of North America, 24, 3, 01-08-2014, pàg. 439–65, vii–viii. DOI: 10.1016/j.nic.2014.03.001. PMID: 25086806.
* 1 2 Nellis, JC; Kesser, BW; Park, SS «What is the efficacy of prophylactic antibiotics in basilar skull fractures?». The Laryngoscope, 124, 1, 01-01-2014, pàg. 8–9. DOI: 10.1002/lary.23934. PMID: 24122671.
* ↑ Ratilal, Bernardo O; Costa, João; Pappamikail, Lia; Sampaio, Cristina; Ratilal, Bernardo O «Antibiotic prophylaxis for preventing meningitis in patients with basilar skull fractures». The Cochrane Database of Systematic Reviews, 4, 4, 2015, pàg. CD004884. DOI: 10.1002/14651858.CD004884.pub4. PMID: 25918919.
# Sebald Justinus Brugmans

Sebald Justinus Brugmans (24 de març de 1763, Franeker – 22 de juliol de 1819, Leiden) va ser un botànic i metge neerlandès. Era fill del naturalista Anton Brugmans (1732-1789).
Brugmans va ser el successor de David van Royen (1727–1799) com a professor de botànica a la Universitat de Leiden. A Leiden, ell també exercí com a director de l' "Hortus Botanicus Leiden". Brugmans estava molt interessat en la connexió existent entre la química i la medicina.
Com a metge militar, va ser promogut a inspector general de la Grande Armee de Napoleó. És recordat especialment per la seva experiència en el tractament de la gangrena .
Un gènere de plantes subtropicals,Brugmansia, l'honora.

## Referències

* ↑ «The Mineralogical Record, Inc.». Arxivat de l'original el 2013-03-26. [Consulta: 20 novembre 2017].
* ↑ New Dutch biographical dictionary. Part 1 (biography).
* ↑ History Hortus Botanicus Leiden
* 1 2 International Review of the Red Cross; Military Law (biography)
* ↑ Heiningen, TW «[The career of Sebald Justinus Brugmans (1763-1819) in the service of military health]». Hist Sci Med, 38, pàg. 275-304. PMID: 15617176.
* ↑ National Tropical Botanical Garden Arxivat 2013-07-01 a Wayback Machine. Brugmansia ×candida (Solanaceae)
* ↑ Es poden consultar els tàxons descrits per aquest autor a International Plant Names Index (anglès)

## Bibliografia

* Van Heiningen, T «Sebald Brugmans and hospital gangrene». Gewina, 26, 4, 2003, pàg. 216–33. PMID: 14971379.
# Salvador de Moxó Ortiz de Villajos

Salvador de Moxó Ortiz de Villajos (Madrid, 16 d'agost de 1921 - 21 de maig de 1980) va ser un historiador espanyol, autoritat en l'Edat Mitjana espanyola.
Va estudiar Filosofia i Lletres i Dret en la Universitat Complutense de Madrid, on va ser professor d'Història des de 1953. El 1965 va obtenir la càtedra de Prehistòria, Història Antiga i Medieval de la Universitat de Valladolid, i el 1966 la càtedra d'Història medieval d'Espanya en la Complutense. El 1979 va ser escollit membre de la Reial Acadèmia de la Història.
Es va especialitzar inicialment en la fiscalitat medieval (Los orígenes de la percepción de alcabalas por particulares, 1958, La alcabala, sobre sus orígenes, concepto y naturaleza, 1963) i el règim senyorial o feudalisme hispànic, tema polèmic, fins i tot en la seva denominació, i en els seus debats hi va participar de forma destacada (Los señoríos. En torno a una problemática para el estudio del régimen señorial, 1964, Los señoríos: cuestiones metodológicas que plantea su estudio, 1973, Feudalismo europeo y feudalismo español, 1964, Castilla, ¿principado feudal?, 1970, Sociedad, estado y feudalismo 1972).

## Obres

* El privilegio real y los orígenes del medievalismo científico en España (1958).
* Los orígenes de la percepción de alcabalas por particulares (1958).
* Un medievalista en el Consejo de Hacienda: don Francisco Carrasco (1959).
* La alcabala, sobre sus orígenes, concepto y naturaleza (1963).
* La incorporación de señoríos eclesiásticos (1963).
* Los señoríos. En torno a una problemática para el estudio del régimen señorial (1964).
* Feudalismo europeo y feudalismo español (1964).
* La disolución del régimen señorial en España (1965).
* De la nobleza vieja a la nobleza nueva. La transformación nobiliaria castellana en la Baja Edad Media (1969).
* Castilla, ¿principado feudal? (1970).
* La nobleza castellano-leonesa en la Edad Media. Problemática que suscita su estudio en el marco de una Historia Social (1970).
* Sociedad, estado y feudalismo (1972).
* Los Albornoz. La elevación de un linaje y su expansión dominical en el siglo XIV (1972).
* Los judios castellanos en la primera mitad del siglo XIV (1972).
* Los señoríos: cuestiones metodológicas que plantea su estudio (1973).
* El patrimonio dominical de un consejero de Alfonso XI (1973).
* La Ilustración y sus revisión crítica del legado medieval (1975).
* El auge de la burocracia castellana en la corte de Alfonso XI (1975).
* La elevación en los "letrados" de la sociedad estamental del siglko XIV (1976).
* Campesinos y hacendados leoneses en el siglo XIV (1978).
* Repoblación y sociedad en la España cristiana medieval" (1980).
* "El auge de la nobleza urbana de Castilla y su proyección en el ámbito administrativo y rural a comienzos de la Baja Edad Media (1270-1370)", discurs d'ingrés en l'acadèmia, publicat pòstumament el 1981

## Notes

* ↑ Horrillo Ledesma, Victoria: "Moxó Ortiz de Villajos, Salvador de (1921-1980)" en MCN.

## Enllaços externs

* «Obra de Salvador de Moxó Ortiz de Villajos» a Dialnet.
# Zheng Churan

Zheng Churan (Canton, 1989) és una activista xinesa pels drets de les dones i feminista. Juntament amb quatre altres activistes, va ser detinguda el març de 2015, poc abans de celebrar els actes que havien preparat pel Dia Internacional de les Dones El novembre de 2016, esdevingué una de les 100 dones del 2016 per la BBC.

## Protesta

El 2015 amb quatre activistes (Wei Tingting, Wang Man, Wu Rongrong, i Li Tingting, un grup que rebia el nom de la "Colla de Cinc") va ser detinguda pel govern xinès abans del Dia Internacional de les Dones, quan planejaven fer una campanya contra l'assetjament sexual al transport públic. Les cinc dones van ser alliberades uns quants dies més tard. Van estar a punt d'haver de fer front a tres anys de presó per haver creat aldarulls.
La BBC va destacar la capacitat de Zheng per organitzar esdeveniments, el seu suport pels drets de les dones i LGBT. També lluita per alliberar les dones del cicle menstrual. Va ser destacada per la cadena britànica com una de les dones més inspiradores del 2016. El desembre de 2016, Zheng va escriure una carta oberta a Donald Trump demanant-li que renunciés al seu comportament sexista de cara al futur.

## Referències

* ↑ «China releases 5 female activists». CNN, 14-04-2015. [Consulta: 21 novembre 2016].
* 1 2 «BBC 100 Women 2016: Who is on the list?». BBC, 21-11-2016. [Consulta: 21 novembre 2016].
* ↑ «Wei Tingting vows to continue protests in China». The Australian, 06-05-2015 [Consulta: 2 novembre 2015].
* ↑ «Released Chinese feminists: Out of jail but not free». CNN, 14-04-2015 [Consulta: 2 novembre 2015].
* ↑ «Taking Feminist Battle to China’s Streets, and Landing in Jail». The New York Times, 05-04-2015 [Consulta: 2 novembre 2015].
* ↑ «Chinese police release feminist activists». The Guardian, 13-04-2015 [Consulta: 2 novembre 2015].
* ↑ «Chinese activist Zheng Churan: 'Hey Trump, feminists are watching you"» (en anglès). BBC News, 15-12-2016.
# Na Pali

El Parc Estatal de Nā Pali Coast consta de 2.499 hectàrees de terra i està situat a uns 16 km al nord-oest de l'illa de Kauai a Hawaii. El Parc Estatal es va formar per tal de protegir la Vall de Kalalau (Kalalau Valley).
És inaccessible pels automòbils. El Kalalau Trail des del final de Hawaii Route 56 (anomenada Kuhio Highway) proprociona l'únic accés al llarg de la costa, arribant a Kalalau Beach a la base de la vall de Kalalau.
A l'est del Parc estatal hi ha la reserva de la natura, Hono O Nā Pali state Natural Reserve. Va ser fundada el 1983, i ocupa una superfície de 14,5 km².

## Referències

* ↑ «Nā Pali Coast Wilderness Park». Hawaiʻi State Park web site. [Consulta: 13 abril 2010].
* ↑ «Hono O Na Pali». official web site. Hawaii Department of Land and Natural Resources. [Consulta: 13 abril 2010].

## Enllaços externs

* Nā Pali Coast ʻOhana
* Nā Pali Hiking Tips
# Puig de Gaigs

El Puig de Gaigs és una muntanya de 839 metres que es troba entre els municipis de Pontils i Sarral, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Casa Concepció Vergés

La Casa Concepció Vergés és un edifici d'habitatge eclèctic de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Casa amb parets de càrrega que consta de planta baixa i quatre pisos, coberta amb teula aràbiga a dues vessants. A la planta hi ha quatre obertures, tres al carrer de Manlleu (el del mig de dimensions més petites) i un al xamfrà amb el carrer Pla de Balenyà, tot recobert amb lloses de pedra formant uns rectangles amb els angles refundits, les obertures dels pisos segueixen una tradició segons l'alçada obrint-hi balcons amb baranes de fosa i tribunes am xamfrà. Al quart pis s'hi obren badius d'arc de mig punt sobre impostes i amb petits ampits. Les llosanes dels balcons també són de pedra. El portal duu la data:1897.
El ràfec vola força i és empostissat. L'estat de conservació és bo, ha estat restaurat.

## Història

Edifici construït al segle xix que provenia de dues cases del carrer Manlleu, més tard s'hi va afegir una planta unint l'edifici amb un del Pla de Balenyà que correspon a la zona aixamfranada.
Situat a l'antic camí itinerant que comunicava la ciutat amb el sector nord i que va començar a créixer al segle xii, al segle xiii començà a créixer el raval, al segle xiv es començà a construir un convent de les Clarisses entre aquest carrer i el de Sta. Joaquima, al segle xvi es construí Sta. Clara la Nova i al S.XVII s'hi instal·laren els Carmelites (actual St. Miquel). A partir d'aquests segle comencen a construir-se els eixamples de la ciutat, es refà el barri de Sta. Eulàlia i al segle xiv es construeix l'horta d'en Xandri fins al C. de Gurb.

## Referències

* 1 2 3 4 «Casa Concepció Vergés». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].
# Fractura de Goyrand-Smith

La fractura de Goyrand-Smith o fractura de Smith (o fractura de Colles invertida) és una fractura del radi distal. Es produeix per un cop directe a l'avantbraç dorsal o per caiguda sobre els canells flexionats, en oposició a una fractura de Colles que es produeix com a conseqüència de caure als canells en extensió. Les fractures de Smith són menys freqüents que les de Colles.
El fragment de fractura distal es desplaça de forma volar (ventral), en oposició a una fractura de Colles que el fragment es desplaça dorsalment. Depenent de la gravetat de l'impacte, pot haver-hi un o diversos fragments i pot implicar o no la superfície articular de l'articulació del canell.

## Referències

* ↑ Taber's Cyclopedic Medical Dictionary. 18th. F.A. Davis, 1993. ISBN 0-8036-0194-8.
* ↑ First Aid: Emergency Medicine. 2nd. McGraw-Hill, 2006. ISBN 0-07-144873-X.